ai4bharat/Pralekha huggingface dataset:
આર્થિક બાબતો પર મંત્રીમંડળીય સમિતિ
નેશનલ એપ્રેન્ટિસશિપ તાલિમ યોજના વધુ પાંચ વર્ષ માટે ચાલુ રાખવા કેન્દ્રીય મંત્રીમંડળની મંજૂરી
નેશનલ એપ્રેન્ટિસશિપ તાલિમ યોજના હેઠળ એપ્રેન્ટિસશિપની તાલિમ મેળવનારા લોકોને રૂ. 3054 કરોડની સ્ટાઈપેન્ડની સહાય પૂરી પાડવામાં આવશે
ઉદ્યોગ અને વાણિજયિક સંગઠનો આશરે 9 લાખ એપ્રેન્ટિસને તાલિમ આપશે
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી આર્થિક બાબતોની કેન્દ્રીય મંત્રીમંડળ સમિતિએ શિક્ષણ વિભાગની, નેશનલ એપ્રેન્ટિસશિપ તાલિમ યોજના  હેઠળ તાલિમ મેળવનારને વર્ષ 2021-22થી વર્ષ 2025-26 સુધી  રૂ. 3054 કરોડની સ્ટાઈપેન્ડની સહાયને મંજૂરી આપી છે.
ઉદ્યોગ અને વાણિજયિક સંગઠનો આશરે 9 લાખ એપ્રેન્ટિસને તાલિમ આપશે. એનએટીએસ એ ભારત સરકારની સુસ્થાપિત યોજના છે અને તેનાથી સફળતાપૂર્વક એપ્રેન્ટિસશિપ તાલિમ મેળવનારા વિદ્યાર્થીઓની નોકરી મેળવવાની પાત્રતામાં વધારો થયો છે.
જે એપ્રેન્ટિસે એન્જીન્યરીંગ, માનવવિદ્યાઓ, વિજ્ઞાન અને વાણિજયમાં સ્નાતક કે ડિપ્લોમા પ્રોગ્રામ પૂર્ણ કર્યો હોય તેમને દર મહિને અનુક્રમે રૂ. 9, 000 અને રૂ. 8,000નુ સ્ટાઈપેન્ડ આપવામાં આવશે.
સરકારે આગામી 5 વર્ષ માટે રૂ. 3,000 કરોડના ખર્ચને મંજૂરી આપી છે, જે અગાઉના 5 વર્ષમાં ખર્ચવામાં આવેલા રકમ કરતાં 4.5 ગણી છે. એપ્રેન્ટિસશિપ માટે કરવામાં આવેલો આ વધુ ખર્ચ રાષ્ટ્રીય શિક્ષણ નીતિ 2020 ને વેગ આપવાની નીતિ મુજબ કરવામાં આવ્યો છે.
સરકારની " સબકા સાથ, સબકા વિકાસ, સબકા વિશ્વાસ અને સબકા પ્રયાસ " ઉપર ભાર મુકવાની નીતિ હેઠળ એનએટીએસનો વ્યાપ વધુ વિસ્તારવામાં આવ્યો છે. એન્જીન્યરિંગના પ્રવાહના વિદ્યાર્થીઓ ઉપરાંત માનવવિદ્યાઓ, વિજ્ઞાન અને વાણિજયના વિદ્યાર્થીઓને પણ આ યોજના હેઠળ સમાવી લેવામાં આવ્યા છે. આ યોજનાથી કૌશલ્યની વ્યવસ્થાને મજબૂત બનાવીને કૌશલ્યનું સ્તર ઉંચુ લઈ જવાનુ ધ્યેય છે. આને પરિણામે આગામી 5 વર્ષમાં અંદાજે 7 લાખ યુવાનોને રોજગારી પ્રાપ્ત થશે.
એનએટીએસ 'પ્રોડકશન લીંક્ડ ઈન્સેન્ટિવ' યોજના હેઠળ મોબાઈલ મેન્યુફેકચરિંગ, ફાર્મા સેકટર, મેડિકલ ડિવાઈસિસ મેન્યુફેકચરિંગ, ઈલેકટ્રોનિક/ટેકનોલોજી ઑટોમોબાઈલ્સ જેવાં ઉભરતાં ક્ષેત્રોમાં એપ્રેન્ટિસશિપ પૂરી પાડવામાં આવશે. આ યોજના હેઠળ ગતિ શક્તિ હેઠળ જેની ઓળખ કરાઈ છે તેવાં કનેક્ટિવિટી/લોજીસ્ટિક્સ જેવાં ઔદ્યોગિક ક્ષેત્રો માટે કુશળ માનવ બળ તૈયાર કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રસિદ્ધ સાહિત્યકાર મનોરમા મહાપાત્રાના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રસિદ્ધ સાહિત્યકાર મનોરમા મહાપાત્રા જીના અવસાન અંગે ઊંડો શોક વ્યક્ત કર્યો છે.
એક ટ્વિટમાં પ્રધાનમંત્રીએ કહ્યું;
"પ્રખ્યાત સાહિત્યકાર મનોરમા મહાપાત્રા જીના અવસાનથી દુ:ખી છું. તેમને વિવિધ મુદ્દાઓ પર તેમના લખાણો માટે યાદ કરવામાં આવશે. તેમણે મીડિયામાં સમૃદ્ધ યોગદાન પણ આપ્યું અને વ્યાપક સમુદાયિક સેવા પણ કરી. તેમના પરિવાર અને પ્રશંસકો પ્રત્યે સંવેદના. ઓમ શાંતિ . "
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
સૌથી વધુ કોવિડ-19 કેસો ધરાવતા જિલ્લાઓમાં કેન્દ્રીય ટીમો નિયુક્ત કરવામાં આવી
આરોગ્ય અને પરિવાર કલ્યાણ મંત્રાલય દ્વારા વીસ  કેન્દ્રીય જાહેર આરોગ્ય ટીમોની રચના કરવામાં આવી છે જેને દેશમાં કોવિડ-19ના સૌથી વધુ કેસો ધરાવતા 20 જિલ્લામાં નિયુક્ત કરવામાં આવી રહી છે. આ જિલ્લાઓની વિગતો નીચે દર્શાવ્યા અનુસાર છે :
1. મુંબઇ, મહારાષ્ટ્ર
2. અમદાવાદ, ગુજરાત
3. દિલ્હી 
4. ઇન્દોર, મધ્યપ્રદેશ
5. પૂણે, મહારાષ્ટ્ર
6. જયપુર, રાજસ્થાન
7. થાણે, મહારાષ્ટ્ર
8. સુરત, ગુજરાત
9. ચેન્નઇ, તામિલનાડુ
10. હૈદરાબાદ, તેલંગાણા
11. ભોપાલ, મધ્યપ્રદેશ
12. જોધપુર, રાજસ્થાન
13. દિલ્હી 
14. આગ્રા, ઉત્તરપ્રદેશ
15. કોલકાતા, પશ્ચિમ બંગાળ
16. કુર્નૂલ, આંધ્રપ્રદેશ
17. વડોદરા, ગુજરાત
18. ગુંતૂર, આંધ્રપ્રદેશ
19. ક્રિશ્ના, આંધ્રપ્રદેશ
20. લખનઉ, ઉત્તરપ્રદેશ
આ ટીમો આ જિલ્લા/ શહેરોમાં અસરગ્રસ્ત વિસ્તારોમાં કોવિડ-19ના નિયંત્રણ માટે વિવિધ માપદંડોના અનુપાલનમાં રાજ્યોને સહકાર આપશે. આ ટીમો રાજ્ય સરકારને મદદરૂપ થશે.
SD/NG
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 197.08 કરોડને પાર
12-14 વર્ષની વય જૂથ માટે 3 .63 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 92,576
છેલ્લા 24 કલાકમાં 11,739 દૈનિક નવા કેસ નોંધાયા
સાજા થવાનો દર હાલમાં 98.58%
સાપ્તાહિક પોઝિટિવિટી દર 3.25%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 197.08 Cr  ને વટાવી ગયું છે. આ 2,55,80,569 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.63 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,08,698
|
|
બીજો ડોઝ
|
|
1,00,61,673
|
|
સાવચેતી ડોઝ
|
|
56,29,072
|
|
FLWs
|
|
પ્રથમ ડોઝ
|
|
1,84,23,095
|
|
બીજો ડોઝ
|
|
1,76,20,916
|
|
સાવચેતી ડોઝ
|
|
1,00,07,350
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,63,09,335
|
|
બીજો ડોઝ
|
|
2,25,65,561
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,03,05,517
|
|
બીજો ડોઝ
|
|
4,83,71,073
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,81,10,903
|
|
બીજો ડોઝ
|
|
50,01,42,106
|
|
સાવચેતી ડોઝ
|
|
25,38,431
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,23,824
|
|
બીજો ડોઝ
|
|
19,31,79,513
|
|
સાવચેતી ડોઝ
|
|
23,51,974
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,34,650
|
|
બીજો ડોઝ
|
|
12,06,44,611
|
|
સાવચેતી ડોઝ
|
|
2,35,23,278
|
|
સાવચેતી ડોઝ
|
|
4,40,50,105
|
|
કુલ
|
|
1,97,08,51,580
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 92,576 થયો છે. દેશના કુલ પોઝિટિવ કેસના 0.21% સક્રિય કેસ છે.
પરિણામે, ભારતનો રિકવરી રેટ 98.58% છે. છેલ્લા 24 કલાકમાં 10,917 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,27,72,398 છે.
છેલ્લા 24 કલાકમાં 11,739 નવા કેસ નોંધાયા છે.
છેલ્લા 24 કલાકમાં કુલ 4,53,940 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.07 કરોડ (86,07,12,079થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.25% છે અને દૈનિક સકારાત્મકતા દર 2.59% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
કાર્મિક, લોક ફરિયાદ અને પેન્શન મંત્રાલય
કેન્દ્રીય વહીવટી ન્યાયપંચનું અખબારી નિવેદન
કોરોના વાયરસના ઉપદ્રવના કારણે સમગ્ર દેશમાં લાગુ કરવામાં આવેલા લૉકડાઉનના પગલે 20.03.2020થી નવી દિલ્હી ખાતે કેન્દ્રીય વહીવટી ન્યાયપંચ અને સમગ્ર દેશમાં તેની શાખાઓમાં કામ કરવું શક્ય નહોતું. ન્યાયપંચની કામગીરી વીડિયો કોન્ફરન્સના માધ્યમથી પણ શક્ય નહોતી કારણ કે આના માટે પૂરતી સુવિધા નહોતી તેમજ તે ખરીદવા માટે અવરોધો પણ હતા. 14.04.2020 પછી પરિસ્થિતિમાં ફેરફાર થશે તેવું માનવામાં આવતું હતું જેનો આધાર ભારત સરકાર દ્વારા જે પણ નિર્ણય લેવામાં આવે તેના પર હતો.
આજે, માનનીય પ્રધાનમંત્રી શ્રી નરેન્દ્ર મોદીએ રાષ્ટ્રજોગ સંદેશમાં આગામી 03.05.2020 સુધી દેશમાં લૉકડાઉનનો અમલ લંબાવવાની જાહેરાત કરી છે, જેમાં 20.04.2020 પછી હોટસ્પોટ્સ સિવાયના સ્થળોએ સંપૂર્ણ અમલ ચાલુ રાખવા અંગે સમીક્ષા કરવામાં આવશે. આથી, વર્તમાન સ્થિતિ 20.04.2020 સુધી ચાલુ રહેશે અને ન્યાયપંચોની ખંડપીઠોના સ્થળેઓ કામ થાય તેનો આધાર આગામી જાહેરાત પર રહેશે જે 20.04.2020ના રોજ થઇ શકે છે.
ન્યાયપંચોની વિવિધ ખંડપીઠોનું વેકેશન અલગ અલગ સમયે હોય છે. એર્નાકુલમ ખંડપીઠ માટે તે એપ્રિલના મધ્યમાં શરૂ થાય છે અને તેના થોડા અઠવાડિયા પછી બેંગલુરુ ખંડપીઠ માટે શરૂ થાય છે. ઉત્તરીય પ્રદેશો અને અગ્ર ખંડપીઠ માટે આવી જ પ્રક્રિયા જૂન 2020માં થાય છે. કોરોના વાયરસના કારણે કામકાજના દિવસો ન મળવાથી ખંડપીઠોની કામગીરીની જે ખોટ પડી છે તે અંગેનો નિર્ણય, એકવાર ખંડપીઠોની કામગીરી શરૂ થઇ જાય તે પછી સંબંધિત બાર સંગઠનો સાથે વિચારવિમર્શ પછી લેવામાં આવશે.
જો કોઇ વકીલ તરફથી ખંડપીઠને કોઇ કેસમાં તાકીદે સુનાવણી કરવા માટે વિનંતી મળે તો, આ અંગે રજિસ્ટ્રારને જાણ કરવામાં આવશે જેઓ કેસની તાકીદની સ્થિતિનું મૂલ્યાંકન કરીને આગામી પગલાં અંગે સૂચના આપશે.
(અગ્ર ખંડપીઠ અને અન્ય ખંડપીઠો ઓછામાં ઓછા સ્ટાફમાં એવી રીતે કામ કરશે જેથી કર્મચારીઓને કોઇપણ હાનિકારક સ્થિતિનો સામનો ન કરવો પડે. ખંડપીઠોના રજિસ્ટ્રાર કર્મચારીઓને ઓળખ કાઢીને વારાફરતી તેમની કામની વહેંચણી કરશે. વહીવટી બાજુથી તાત્કાલિક બાબતો માટે સંબંધિત અધિકારી સાથે ઑનલાઇન અથવા ફોન દ્વારા કમ્યુનિકેશનથી ઉકેલ લાવવામાં આવશે
કાયદો અને ન્યાય મંત્રાલય
પ્રેસ નોટ
ભારતના બંધારણની કલમ 217 ની કલમ  દ્વારા આપવામાં આવેલી સત્તાનો ઉપયોગ કરીને, રાષ્ટ્રપતિએ ભારતના મુખ્ય ન્યાયાધીશ સાથે પરામર્શ કર્યા પછી, મણિપુરના વધારાના ન્યાયાધીશ ન્યાયમૂર્તિ શ્રી અહનથેમ બિમોલ સિંહને તારીખ 08.03.2022 ના રોજ અધિસૂચના જારી કર્યા થી આ ઉચ્ચ ન્યાયાલયના ન્યાયાધીશના રૂપમાં નિમણૂક કર્યા છે. આ નિમણૂક તેઓ ઓફિસનો ચાર્જ સંભાળે તે તારીખથી લાગુ થશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128
પૃથ્વી વિજ્ઞાન મંત્રાલય
30 એપ્રિલ, 2020ની આસપાસ દક્ષિણ આંદમાનના દરિયા અને આસપાસનાં વિસ્તારો પર હળવું દબાણ ઊભું થવાની શક્યતા
સિસ્ટમ પર સતત નજર છે અને સંબંધિત રાજ્ય સરકારોને નિયમિત જાણકારી આપવામાં આવે છેઃ ભારતીય હવામાન વિભાગ
હવામાનની આગાહી કરતા વિવિધ આંકડાકીય મોડલ તથા વિસ્તાર પર પ્રવર્તમાન પર્યાવરણીય અને થર્મો-ડાયનેમિકલ સ્થિતિઓમાંથી પ્રાપ્ત આગાહી મુજબ, દક્ષિણ આંદમાન દરિયા અને પડોશી વિસ્તારોમાં ઉપર 30 એપ્રિલ, 2020ની આસપાસ હળવું દબાણ ઊભું થવાની શક્યતા છે.
આ દબાણ પછી 30 એપ્રિલથી 3 મે, 2020 દરમિયાન 48 કલાક દરમિયાન આગળ વધવાની અને શરૂઆતમાં ઉત્તરથી ઉત્તરપશ્ચિમ દિશામાં અને ઉત્તરથી ઉત્તરપૂર્વ દિશામાં તથા આંદમાન અને નિકોબારના ટાપુઓ પર આગળ વધવાની શક્યતા છે.
ભારતીય હવામાન ખાતાનાં ચક્રવાતની ચેતવણી આપતા વિભાગે જણાવ્યું છે કે, આ પ્રકારની સિસ્ટમ પર સતત નજર રાખવામાં આવી રહી છે અને સંબંધિત રાજ્ય સરકારોને નિયમિતપણે જાણકારી આપવામાં આવે છે.
એની અસર હેઠળ આંદમાન અને નિકોબર ટાપુઓ અને એની આસપાસનાં દરિયાઈ વિસ્તારોમાં નબળું હવમાન ઊભી થઈ શકે છેઃ
ચેતવણીઓ:
1. વરસાદ: 30 એપ્રિલનાં રોજ નિકોબારના ટાપુઓ પર છૂટાછવાયા સ્થળો પર ભારે વરસાદની સાથે ઘણાં સ્થળો પર હળવાથી લઈને મધ્યમ વરસાદ થવાની શક્યતા છે. પછીના દિવસોમાં એની તીવ્રતા વધવાથી 1 મેના રોજ આંદમાન અને નિકોબાર ટાપુઓ પર છૂટાછવાયા સ્થળોમાં ભારેથી અતિ ભારે વરસાદ થવાની શક્યતા છે. 2 મેના રોજ આંદમાન અને નિકોબાર ટાપુઓ પર થોડા સ્થળો પર ભારેથી અતિ ભારે વરસાદ થવાની શક્યતા છે.
2. પવનની ચેતવણી: 30 એપ્રિલથી 1 મે, 2020 વચ્ચે બંગાળની ખાડીમાં દક્ષિણપૂર્વની લગોલગ અને ઉત્તર સુમાત્રાના કિનારા, દક્ષિણ આંદમાન દરિયા, નિકોબાર ટાપુઓ પર તેમજ 2 અને 3 મેના રોજ ઉત્તર આંદમાન દરિયા, આંદમાન ટાપુઓ તથા બંગાળની ખાડીના દક્ષિણપૂર્વ અને પૂર્વ મધ્યમ ખાડીમાં 40થી 50 કિલોમીટર પ્રતિ કલાકથી લઈને 60 કિલોમીટર પ્રતિ કલાકની ઝડપે તોફાની પવન ફૂંકાવાની શક્યતા છે.
3. દરિયાની સ્થિતિઃ 30 એપ્રિલ અને 1 મે, 2020ના રોજ ઉત્તર સુમાત્રાના કિનારા, દક્ષિણ આંદમાન દરિયા અને એને લગોલગ બંગાળની ખાડીની દક્ષિણપૂર્વના વિસ્તારો ઉપર તથા 2 અને 3 મે, 2020નાં રોજ આંદમાન દરિયા અને બંગાળની ખાડીની દક્ષિણપૂર્વ અને પૂર્વ મધ્યની ખાડીના લગોલગ વિસ્તારોમાં દરિયો તોફાનીથી લઈને અતિ તોફાની બનશે.
4. માછીમારોને ચેતવણીઃ માછીમારોને 30 એપ્રિલથી 3 મે, 2020 સુધી ઉત્તર સુમાત્રાના કિનારાની ઉત્તરમાં, આંદમાન દરિયામા તથા બંગાળની ખાડીનાં દક્ષિણપૂર્વ અને પૂર્વ મધ્યની ખાડીના લગોલગ વિસ્તારોમાં ન જવાની સૂચના આપવામાં આવે છે.
સિસ્ટમ પર વધારે અપડેટ મેળવવા મુલાકાત લો www.imd.gov.in,www.rsmcnewdelhi.imd.gov.in અને
www.mausam.imd.gov.in
GP/DS
(Visitor Counter : 191
પ્રધાનમંત્રીનું કાર્યાલય
પ્રધાનમંત્રી શ્રીએ 'મહિલા સશક્તીકરણના 8 વર્ષ'ની વિગતો શેર કરી
મહિલાઓના વધુ સશક્તીકરણ માટે એક નવો દાખલો બેસાડવામાં આવી રહ્યો છે
પ્રધાનમંત્રી શ્રી નરેન્દ્ર મોદીએ narendramodi.in વેબસાઈટ પર ઉપલબ્ધ વિવિધ લેખોની વિગતો શેર કરી છે જેમાં નારી શક્તિના સશક્તીકરણ તરફ સરકારના કાર્ય વિશે માહિતી છે.
શ્રી મોદીએ MyGovનો એક ટ્વીટ થ્રેડ પણ શેર કર્યો છે જેમાં મહિલાઓના કલ્યાણ અને સશક્તીકરણ માટે સરકારની વિવિધ યોજનાઓ અને પહેલો વિશે માહિતી છે.
પ્રધાનમંત્રી શ્રીએ ટ્વીટ કર્યું;
"મહિલાઓના વધુ સશક્તીકરણ માટે કેવી રીતે એક નવો દાખલો બેસાડવામાં આવી રહ્યો છે તેના પર આ લેખો વાંચીને તમને આનંદ થશે. આ પ્રયાસો વિવિધ ક્ષેત્રોને આવરી લે છે અને મહિલાઓ માટે વધુ ગૌરવ તેમજ તકો સુનિશ્ચિત કરે છે. #8YearsOfWomenEmpowerment"
"ભારતની નારી શક્તિને સશક્ત બનાવવાના કાર્ય વિશેની વ્યાપક માહિતી. #8YearsOfWomenEmpowerment"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
કોવિડ-19ના કારણે લૉકડાઉન વચ્ચે FCI એ 24 માર્ચથી 14 દિવસ દરમિયાન દેશભરામાં 18.54 લાખ મેટ્રિક ટન ખાદ્યાન્ન માટે 662 રેક્સ ચલાવ્યા
પ્રધાનમંત્રી ગરીબ કલ્યાણ અન્ન યોજના ના અમલીકરણ માટે FCI દ્વારા સમગ્ર દેશના રાજ્યોમાં પૂરતા પ્રમાણમાં માલનો જથ્થો પહોંચાડવામાં આવી રહ્યો છે જેમાં ખાદ્યાન્ન રાષ્ટ્રીય ખાદ્ય સુરક્ષા અધિનિયમ  અંતર્ગત આગામી ત્રણ મહિના માટે દરેક વ્યક્તિને દર મહિને 5 કિલોનો જથ્થો આપવામાં આવશે જે તમામ લાભાર્થીઓને વિનામૂલ્યે વિતરિત કરવામાં આવશે. ઉત્તરપ્રદેશ, બિહાર, તેલંગાણા, આસામ, હિમાચલ પ્રદેશ. મેઘાલય, સિક્કિમ, ઉત્તરાખંડ, મહારાષ્ટ્ર, ગુજરાત, હરિયાણા, કેરળ, મિઝોરમ જેવા ઘણા રાજ્યોએ પહેલાંથી જ આ યોજના અંતર્ગત FCIમાંથી ખાદ્યાન્ન ઉપાડવાનું શરૂ કરી દીધું છે. આગામી થોડા દિવસોમાં અન્ય રાજ્યોમાં પણ PMGKAY અંતર્ગત વિતરણ માટે ખાદ્યાન્ન ઉપાડવાનું શરૂ કરવામાં આવશે. FCI દ્વારા અથાક પ્રયાસો ચાલી રહ્યા છે અને તેઓ સુનિશ્ચિત કરી રહ્યા છે કે, દેશના દરેક હિસ્સામાં પૂરતા પ્રમાણમાં ખાદ્યાન્નનો જથ્થો ઉપલબ્ધ થઇ શકે. કોવિડ-19 સામેની લડાઇમાં લૉકડાઉનની જાહેરાત કરવામાં આવી ત્યારથી 24.03.2020 પછી છેલ્લા 13 દિવસમાં FCI દ્વારા દરરોજ સરેરાશ 1.41 લાખ મેટ્રિક ટનનું વિતરણ કરવામાં આવે છે. આ હિસાબે જોવામાં આવે તો FCI અગાઉ લૉકડાઉન પૂર્વે સરેરાશ દરરોજ 0.8 લાખ મેટ્રિક ટન ખાદ્યાન્નનું વિતરણ કરવામાં આવતું હતું તેની તુલનાએ અત્યારે વધુ વિતરણ કરવામાં આવે છે. દેશભરમાં 05.04.2020 સુધીમાં લગભગ 16.88 લાખ મેટ્રિક ટન ખાદ્યાન્ન લઇ જવા માટે કુલ 603 રેકનો ઉપયોગ કરવામાં આવ્યો છે. લગભગ 1.65 લાખ મેટ્રિક ટન ખાદ્યાન્ન લઇ જવા માટે અન્ય 59 રેક આજે લોડ કરવામાં આવ્યા છે.
NFSA અંતર્ગત ખાદ્યાન્નની નિયમિત જરૂરિયાતો પૂરી કરવા અને PMGKAY અંતર્ગત વધારાની ફાળવણી કરવા ઉપરાંત, FCI દ્વારા રાજ્ય સરકારને સીધી ઇ-હરાજીના માધ્યમથી ઘઉં અને ચોખા ઉપલબ્ધ કરાવવામાં આવે છે જેથી ખાદ્યાન્નનો પૂરવઠો નિરંતર પહોંચી શકે. ઘઉંના લોટ અને ઘઉંના અન્ય ઉત્પાદનોના ઉત્પાદકોની આવશ્યકતા પૂર્ણ કરવા માટે ઘઉંનો જથ્થો સંબંધિત જિલ્લા મેજિસ્ટ્રેટ દ્વારા કરવામાં આવેલી આવશ્યકતાઓના મૂલ્યાંકનના આધારે આપવામાં આવે છે. અત્યાર સુધીમાં FCIએ આ મોડેલ અંતર્ગત 13 રાજ્યોમાં 1.38 લાખ મેટ્રિક ટન ઘઉં અને 8 રાજ્યોમાં 1.32 લાખ મેટ્રિક ટન ચોખાની ફાળવણી કરી છે.
GP/RP
(Visitor Counter : 166
પ્રધાનમંત્રીનું કાર્યાલય
પ્રધાનમંત્રીએ ફાસ્ટ રિટેલિંગ કંપની લિમિટેડના અધ્યક્ષ, પ્રમુખ અને સીઈઓ શ્રી તાદાશી યાનાઈ સાથે મુલાકાત કરી
પ્રધાનમંત્રી શ્રી નરેન્દ્ર મોદી 23 મે 2022ના રોજ ટોક્યોમાં યુનિક્લોની મૂળ કંપની, ફાસ્ટ રિટેલિંગ કંપની લિમિટેડના અધ્યક્ષ, પ્રમુખ અને સીઈઓ શ્રી તાદાશી યાનાઈને મળ્યા હતા. મીટિંગ દરમિયાન, તેઓએ ભારતના ઝડપથી વિકસતા ટેક્સટાઇલ અને એપેરલ માર્કેટ અને ભારતમાં ટેક્સટાઇલ પ્રોજેક્ટ્સ માટે પ્રોડક્શન લિન્ક્ડ ઇન્સેન્ટિવ  યોજના હેઠળ રોકાણની તકો અંગે ચર્ચા કરી. તેઓએ ઔદ્યોગિક વિકાસ, ઈન્ફ્રાસ્ટ્રક્ચર, કરવેરા અને શ્રમ સહિતના ક્ષેત્રો સહિત ભારતમાં વિદેશી રોકાણકારો માટે વ્યવસાય કરવાની સરળતાને સક્ષમ કરવા માટે હાથ ધરવામાં આવેલા વિવિધ સુધારાઓની પણ ચર્ચા કરી હતી.
પ્રધાનમંત્રીએ કાપડ ઉત્પાદનમાં ખાસ કરીને ટેક્નોલોજીનો ઉપયોગ, કાપડ માટે ઉત્પાદન હબ બનવાની ભારતની યાત્રામાં યુનિક્લોની વધુને વધુ ભાગીદારી માટે આમંત્રણ આપ્યું હતું. પ્રધાનમંત્રીએ યુનિક્લોને પણ કાપડ ક્ષેત્રને વધુ મજબૂત કરવાના હેતુથી પીએમ-મિત્ર યોજનામાં ભાગ લેવા આમંત્રણ આપ્યું હતું.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોલસા મંત્રાલય
73 થર્મલ પાવર પ્લાન્ટને આવરી લેતા કોલસાના જોડાણોને તર્કસંગત બનાવવાના ચાર રાઉન્ડના પરિણામે આશરે રૂ. 6420 કરોડની વાર્ષિક સંભવિત બચત સાથે 92.16 મેટ્રિક ટન કોલસાને તર્કસંગત બનાવવામાં મદદ મળી
કોલસા મંત્રાલયે કોલસાની ખાણોમાંથી ગ્રાહકો સુધી કોલસાના પરિવહનમાં અંતર ઘટાડવા માટે કોલસાના જોડાણોને તર્કસંગત બનાવવાની નીતિની પહેલ શરૂ કરી છે, જેથી પરિવહન ખર્ચમાં ઘટાડો થાય છે અને કોલસા આધારિત વીજ ઉત્પાદનમાં કાર્યક્ષમતા વધે છે. વીજ ક્ષેત્રમાં કોલસાના જોડાણને તર્કસંગત બનાવવાને પરિણામે ખાણોમાંથી પાવર પ્લાન્ટ્સ સુધીના પરિવહન ખર્ચમાં ઘટાડો થયો છે, જે વધુ કાર્યક્ષમ કોલસા-આધારિત વીજ ઉત્પાદન તરફ દોરી જાય છે. આ કવાયત પરિવહનના માળખા પરનો ભાર ઘટાડવામાં, સ્થળાંતરના અવરોધોને સરળ બનાવવામાં તેમજ કોલસાની જમીનની કિંમતમાં ઘટાડો કરવામાં મદદ કરે છે.
ઇન્ટર-મિનિસ્ટિરિયલ ટાસ્ક ફોર્સ ની ભલામણને આધારે શરૂઆતમાં રાજ્ય/કેન્દ્રીય પીએસયુ માટે લિન્કેજ રેશનલાઇઝેશનનો અમલ કરવામાં આવ્યો હતો, જેની રચના જૂન, 2014માં કરવામાં આવી હતી. અન્ય એક આઇએમટીએફની રચના જુલાઈ, 2017માં સ્વતંત્ર પાવર પ્રોડ્યુસર્સ નાં જોડાણને તાર્કિક બનાવવા માટે કરવામાં આવી હતી. આઇપીપી/ખાનગી ક્ષેત્રનાં પ્લાન્ટ્સ માટે કોલસાને તર્કસંગત બનાવવાની પદ્ધતિ પણ 15.05.2018નાં રોજ ઇશ્યૂ કરવામાં આવી હતી. ઓક્ટોબર, 2018માં આઈએમટીએફની પણ રચના કરવામાં આવી હતી, જેનો ઉદ્દેશ દરિયાકાંઠાના વિસ્તારોની નજીક સ્થાનિક કોલસા સાથે અંતરિયાળ વિસ્તારોમાં પરિવહન કરવામાં આવતા આયાતી કોલસાની અદલાબદલી સહિત કોલસાના જોડાણોને વધુ તર્કસંગત બનાવવાની શક્યતા ચકાસવાનો હતો.
અત્યાર સુધી, જોડાણના તર્કસંગતકરણના ચાર રાઉન્ડ થયા છે, જેમાં 73 થર્મલ પાવર પ્લાન્ટ્સ  આવરી લેવામાં આવ્યા છે, જેમાંથી 58 રાજ્ય / કેન્દ્રીય જેન્કોસ અને 15 આઇપીપીના છે. લિન્કેજને તર્કસંગત બનાવવાને પરિણામે કુલ 92.16 મિલિયન ટન  કોલસાને તર્કસંગત બનાવવામાં આવ્યો છે, જેની વાર્ષિક સંભવિતતા આશરે રૂ. 6420 કરોડ છે.
કોલસાના જોડાણોને તર્કસંગત બનાવવા માટે કોલસા મંત્રાલયની વિસ્તૃત વ્યૂહરચનાના ભાગરૂપે, કોલ ઇન્ડિયા લિમિટેડે સ્વતંત્ર વીજ ઉત્પાદકો  અને જનરેટિંગ કંપનીઓ  બંને પાસેથી એક્સપ્રેશન ઓફ ઇન્ટરેસ્ટ  આમંત્રિત કરીને એક મહત્વપૂર્ણ પગલું ભર્યું છે. આ દીર્ઘદૃષ્ટા નીતિનો ઉદ્દેશ પરિવહન ખર્ચમાં નોંધપાત્ર ઘટાડો કરવાનો છે, જેથી ઇંધણના ખર્ચને અંકુશમાં લેવામાં આવે, ગ્રાહકોને નક્કર લાભ મળે.
કોલસાના જોડાણને તર્કસંગત બનાવીને કોલસાની પીએસયુ માત્ર કાર્યકારી કાર્યદક્ષતાને જ ઓપ્ટિમાઇઝ નથી કરી રહી, પરંતુ ખર્ચમાં ઘટાડો પણ કરી રહી છે અને વધુ ટકાઉ ઊર્જા ઇકોસિસ્ટમને પ્રોત્સાહન આપી રહી છે. આ નીતિ પર્યાવરણીય સંવેદનશીલતાની સાથે આર્થિક વિકાસને સંતુલિત કરવાની અમારી પ્રતિબદ્ધતા દર્શાવે છે. કોલસા મંત્રાલયની નવીન નીતિગત પહેલ ભવિષ્યને આકાર આપવાનું ચાલુ રાખે છે, જ્યાં કાર્યદક્ષતા, વાજબીપણું અને પર્યાવરણીય જવાબદારી વચ્ચે સમન્વય થાય છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 77
ગૃહ મંત્રાલય
વિશ્વ પર્યાવરણ દિવસ નિમિત્તે કેન્દ્રીય ગૃહમંત્રી શ્રી અમિત શાહનો સંદેશો
કેન્દ્રીય ગૃહમંત્રી શ્રી અમિત શાહે જણાવ્યું હતું કે, પ્રાચીન કાળથી ભારત ભવ્ય સંસ્કૃતિ ધરાવે છે અને પ્રકૃતિના સંરક્ષણનું ઊંડું જ્ઞાન ધરાવે છે. વિશ્વ પર્યાવરણ દિવસ નિમિત્તે પોતાના સંદેશામાં શ્રી શાહે જણાવ્યું હતું કે, પ્રકૃતિ અને પર્યાવરણની પૂજા કરવાની અને તેનું સંરક્ષણ કરવાની વિવિધ રીતભાતો આપણી સંસ્કૃતિમાં વણાયેલી છે. તેમણે ઉમેર્યું હતું કે, આ વિશ્વ પર્યાવરણ દિવસ નિમિત્તે, ચાલો ઉત્તમ આવતીકાલ માટે આપણે આપણા પર્યાવરણનું સંરક્ષણ કરવાનો સંકલ્પ લઇએ.
GP/DS
(Visitor Counter : 172
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 214.95 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 17,81,723 ડોઝ આપવામાં આવ્યા
ભારતમાં સક્રિય કેસનું ભારણ 47,945 થયું
સક્રિય કેસનું ભારણ હાલમાં 0.11% છે
સાજા થવાનો દર હાલમાં 98.71% નોંધાયો
છેલ્લા 24 કલાકમાં 5,970 દર્દીઓ સાજા થયા, કુલ વધીને 4,39,19,264 દર્દીઓ સાજા થયા
છેલ્લા 24 કલાકમાં ભારતમાં 5,076 નવા કેસ નોંધાયા
દૈનિક પોઝિટિવીટી દર 1.58% પહોંચ્યો
સાપ્તાહિક પોઝિટિવીટી દર હાલમાં 1.72% છે
કુલ 88.94 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,20,784 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 78
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 57.15 કરોડથી વધુ રસીના ડોઝ પૂરા પાડવામાં આવ્યા
હજી 1 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
57,15,22,580
|
|
આપવાના બાકી
|
|
1,00,84,700
|
|
બાકી ઉપલબ્ધ
|
|
3,29,58,715
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 57.15 કરોડ  થી વધુ રસી પૂરી પાડી છે અને બીજા 1,00,84,700 ડોઝ હજુ ઉપલબ્ધ છે.
હાલમાં, કોવિડ-19 રસીના 3.29 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોકમાન્ય બાળ ગંગાધર તિલકને તેમની 100મી પુણ્યતિથિ પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ લોકમાન્ય બાળ ગંગાધર તિલકને તેમની 100મી પુણ્યતિથિ પર શ્રદ્ધાંજલિ આપી છે.
એક ટ્વિટમાં પ્રધાનમંત્રીએ કહ્યું કે,
"ભારત લોકમાન્ય તિલકને તેમની 100મી પૂણ્યતિથિએ નમન કરે છે. તેમની બુદ્ધિ, હિંમત, ન્યાયની ભાવના અને સ્વરાજના વિચાર પ્રેરણા આપતા રહે છે."
India bows to Lokmanya Tilak on his 100th Punya Tithi.
His intellect, courage, sense of justice and idea of Swaraj continue to inspire.
Here are some facets of Lokmanya Tilak’s life... pic.twitter.com/9RzKkKxkpP
— Narendra Modi  August 1, 2020
SD/GP/BT
(
સંરક્ષણ મંત્રાલય
એરફોર્સ સ્ટેશન, કાર નિકોબાર ખાતે સ્વર્ણિમ વિજય વર્ષ વિજય જ્યોત
મુખ્ય અંશો:
- આ પ્રસંગ નિમિત્તે એક ઔપચારિક કાર્યક્રમનું આયોજન કરવામાં આવ્યું
- 1971ના યુદ્ધમાં ભારતની જીતની યાદમાં આ કાર્યક્રમમાં ભૂતપૂર્વ સૈનિકોને સન્માનિત કર્યા
- વિજય જ્યોત સાથે સંચાલિત 200 સશસ્ત્ર દળોના જવાનો દ્વારા વિજય અભિયાન
- ગ્રીન ઇન્ડિયા અભિયાનના ભાગરૂપે વૃક્ષારોપણ અભિયાન હાથ ધરવામાં આવ્યું
'સ્વર્ણિમ વિજય વર્ષ' ની વિજય જ્યોતની મુલાકાત નિમિત્તે એરફોર્સ સ્ટેશન, કાર નિકોબાર ખાતે ઔપચારિક કાર્યક્રમનું આયોજન કરવામાં આવ્યું હતું. 1971ના યુદ્ધમાં ભારતની જીતની યાદમાં 2021ને 'સ્વર્ણિમ વિજય વર્ષ' તરીકે ઉજવવામાં આવી રહ્યું છે. સમારોહનો પ્રારંભ વિજય જ્યોતના આગમન સાથે થયો હતો, જેને ઔપચારિક સલામી દ્વારા સન્માનિત કરવામાં આવ્યા હતા.
કાર નિકોબારના ડેપ્યુટી કમિશનર શ્રી યશ ચૌધરી, અન્ય વરિષ્ઠ નાગરિક અને લશ્કરી અધિકારીઓ અને ભૂતપૂર્વ સૈનિકોએ આ કાર્યક્રમમાં હાજરી આપી હતી. સભાને 1971ના યુદ્ધ વિશે અને ખાસ કરીને ઐતિહાસિક વિજયમાં સશસ્ત્ર દળોની ભૂમિકા વિશે માહિતી આપવામાં આવી હતી. આ પ્રસંગે ઉપસ્થિત તમામ અનુભવીઓને સ્ટેશન કમાન્ડર, એરફોર્સ સ્ટેશન કાર નિકોબાર દ્વારા સન્માનિત કરવામાં આવ્યા હતા.
આ કાર્યક્રમ શહીદોને શ્રદ્ધાંજલિ અને રાષ્ટ્રગીત ગાવાથી સમાપ્ત થયો હતો. ત્યારબાદ, વિજય જ્યોત સાથે સંચાલિત સશસ્ત્ર દળોના 200 જવાનો દ્વારા વિજય અભિયાન હાથ ધરવામાં આવ્યું હતું. ગ્રીન ઇન્ડિયા અભિયાનના ભાગરૂપે એરફોર્સ સ્ટેશનના પરિસરમાં વૃક્ષારોપણ અભિયાન હાથ ધરવામાં આવ્યું હતું.
SD/GP/BT
(Visitor Counter : 238
પ્રધાનમંત્રીનું કાર્યાલય
પ્રધાનમંત્રી શ્રીએ બર્લિનમાં બિઝનેસ રાઉન્ડ ટેબલની સહ-અધ્યક્ષતા કરી
પ્રધાનમંત્રી શ્રી નરેન્દ્ર મોદીએ ચાન્સેલર મહામહિમ શ્રી ઓલાફ સ્કોલ્ઝ સાથે બિઝનેસ રાઉન્ડ ટેબલની સહ-અધ્યક્ષતા કરી. તેમની ટિપ્પણીમાં, પ્રધાનમંત્રી શ્રીએ સરકાર દ્વારા હાથ ધરવામાં આવેલા વ્યાપક-આધારિત સુધારાઓ પર ભાર મૂક્યો હતો અને ભારતમાં સ્ટાર્ટ-અપ્સ અને યુનિકોર્ન્સની વધતી સંખ્યાને પ્રકાશિત કરી હતી. તેમણે ઉદ્યોગપતિઓને ભારતના યુવાનોમાં રોકાણ કરવા આમંત્રણ આપ્યું.
આ કાર્યક્રમમાં સરકારોના ઉચ્ચ પ્રતિનિધિઓ અને બંને પક્ષોમાંથી પસંદ કરાયેલા CEOની સહભાગિતા જોવા મળી હતી, જેઓ આબોહવા સહયોગથી લઈને સપ્લાઈ ચેઈન્સ, સંશોધન અને વિકાસ જેવા વિષયો પર ચર્ચામાં સામેલ હતા;.
નીચેના બિઝનેસ લીડર્સે બિઝનેસ રાઉન્ડ ટેબલમાં ભાગ લીધો:
ભારતીય બિઝનેસ ડેલિગેશન:
સંજીવ બજાજ  પ્રમુખ નિયુક્ત, CII ચેરમેન અને મેનેજિંગ ડિરેક્ટર, બજાજ ફિનસર્વ;
બાબા એન કલ્યાણી, ચેરમેન અને મેનેજિંગ ડિરેક્ટર, ભારત ફોર્જ;
સી કે બિરલા, મેનેજિંગ ડિરેક્ટર અને સીઈઓ, સી કે બિરલા ગ્રુપ;
પુનીત છટવાલ, મેનેજિંગ ડિરેક્ટર અને CEO ઈન્ડિયન હોટેલ્સ કંપની લિ.
સલિલ સિંઘલ, ચેરમેન એમેરિટસ, પીઆઈ ઈન્ડસ્ટ્રીઝ;
સુમંત સિંહા, ચેરમેન અને મેનેજિંગ ડિરેક્ટર, રિન્યુ પાવર અને પ્રમુખ, એસોચેમ;
દિનેશ ખારા, ચેરમેન સ્ટેટ બેંક ઓફ ઈન્ડિયા;
સી પી ગુરનાની, મેનેજિંગ ડિરેક્ટર અને સીઈઓ, ટેક મહિન્દ્રા લિમિટેડ;
દીપક બાગલા, મુખ્ય કાર્યકારી અધિકારી અને મેનેજિંગ ડિરેક્ટર, ઇન્વેસ્ટ ઇન્ડિયા;
જર્મન બિઝનેસ ડેલિગેશન:
રોલેન્ડ બુશ, જર્મન પ્રતિનિધિમંડળના વડા, પ્રમુખ અને સીઇઓ, સીમેન્સ અને ચેરમેન, એશિયા પેસિફિક કમિટી ઓફ જર્મન બિઝનેસ;
માર્ટિન બ્રુડરમુલર, બોર્ડ ઓફ એક્ઝિક્યુટિવ ડિરેક્ટર્સ, BASF;
હર્બર્ટ ડાયસ, બોર્ડ ઓફ મેનેજમેન્ટ, ફોક્સવેગનના અધ્યક્ષ;
સ્ટેફન હાર્ટુંગ, બોર્ડ ઓફ મેનેજમેન્ટ, બોશના અધ્યક્ષ;
મારિકા લુલે, ચીફ એક્ઝિક્યુટિવ ઓફિસર અને મેનેજિંગ ડિરેક્ટર, GFT ટેક્નોલોજીસ;
ક્લાઉસ રોસેનફેલ્ડ, ચીફ એક્ઝિક્યુટિવ ઓફિસર, શેફલર;
ક્રિશ્ચિયન સિવીંગ, ચીફ એક્ઝિક્યુટિવ ઓફિસર ડોઇશ બેંક;
રાલ્ફ વિન્ટરગર્સ્ટ, મેનેજમેન્ટ બોર્ડના અધ્યક્ષ, ગીસેકે+ડેવ્રિયન્ટ;
જુર્ગેન ઝેસ્કી, ચીફ એક્ઝિક્યુટિવ ઓફિસર, ENERCON;
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(